Diari Oficial de la Generalitat Valenciana


Sumari del DOGV 3538, del 14-07-1999 (1999/6530)

Informació pública de la convocatòria de les proves selectives per a l'ingrés al grup A, sector d'administració especial de la Universitat Miguel Hernández d'Elx, torn lliure, com a tècnic superior de laboratori.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6530


Data del document
:   11-06-1999

Organisme emissor
:   Universitat Miguel Hernández d'Elx

Tipus de document
:   Convocatòria

Descriptors 

:   * concurs administratiu
    * universitat

Informació pública de la convocatòria de les proves selectives per a l'ingrés al grup A, sector d'administració especial de la Universitat Miguel Hernández d'Elx, torn lliure, com a tècnic superior de laboratori. [1999/S6530]
  
Vacant un lloc de treball en aquesta Universitat, la provisió de la qual s'estima ineludible en atenció a les necessitats del servei, dotat pressupostàriament, aquest rectorat, en ús de les facultats que té conferides, i segons el que disposen els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 d'abril, del Govern Valencià, pel que s'aprova la Normativa Singular Reguladora de l'Activitat de la Universitat Miguel Hernández d'Elx; i allò previst en el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i successives modificacions, així com pel Decret 33/1999, de 9 de març, del Govern Valencià pel que s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la llei de la funció pública valenciana, ha resolt:
  
Convocar proves selectives per a l'ingrés al grup A, sector d'administració especial de la Universitat Miguel Hernández d'Elx, torn lliure, com a tècnic superior de laboratori, de conformitat amb aquestes bases:
  
1. Normes generals
  
1.1 Aquesta convocatòria té per objecte la selecció de personal per cobrir una vacant del grup A, sector d'administració especial, en torn lliure, mitjançant el sistema de concurs oposició d'acord amb les característiques que s'especifiquen en l'annex I.
  
1.2 El procés selectiu està constituït per les proves, valoracions, puntuacions i matèries que figuren en els annexos II i III d'aquesta convocatòria.
  
1.3 L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquests en el concurs oposició.
  
2. Condicions generals
  
2.1 Per ser admesos a aquestes proves, els aspirants hauran de reunir els següents requisits:
  
a) Tenir nacionalitat espanyola o, d'acord amb allò establit en la Llei 17/1993, de 23 de desembre (Boletín Oficial del Estado de 24 de desembre de 1993), sobre accés a determinats sectors de la funció pública dels nacionals de altres estats membres de la Comunitat Europea, tenir la nacionalitat d'un país membre o ser de qualsevol d'aquells estats als que, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
b) Haver fet els 18 anys.
  
c) Estar en possessió del títol de llicenciat en Biologia o equivalent o estar en condicions d'obtenir-lo abans que finalitze el termini de presentació de sol·licituds.
  
d) Posseir la capacitat física i psíquica necessària per al desenvolupament de les funcions de les vacants ofertades..
  
e) No trobar-se inhabilitat penalment per a l'exercici de funcions públiques.
  
f) No haver estat separat mitjançant expedient disciplinari de qualsevol administració o ocupació pública.
  
2.2 Les condicions a què es refereix l'apartat anterior per ser admés a les proves, hauran de reunir-se en el moment de finalització del termini de presentació d'instàncies i gaudir d'aquestes durant tot el procés selectiu fins el moment de la presa de possessió.
  
3. Sol·licituds
  
3.1 Les sol·licituds per prendre part en aquest concurs oposició s'ajustaran al model que figura com a annex IV d'aquesta convocatòria i es presentaran en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
3.2 Les sol·licituds estaran dirigides al magnífic i excel·lentíssim senyor rector de la Universitat Miguel Hernández d'Elx. Es presentaran en el registre general de la Universitat (passeig Melchor Botella, s/n, 03350 Elx). Així mateix, podran ser presentades en la manera prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 El drets d'examen seran de 4.500 pessetes que s'ingressaran en el compte corrent obert en la CAM, oficina de l'avinguda de Novelda, 156, a Elx, amb el número 0935-8870-38-698789875 o mitjançant transferència a l'esmentat compte. En el primer cas, en la sol·licitud haurà de figurar el segell de l'esmentada entitat bancària i en el cas de haver realitzat el pagament mitjançant transferència, el resguard corresponent haurà d'adjuntar-se a la sol·licitud. L'omissió de l'acreditació del pagament determinarà l'exclusió de l'aspirant. En cas d'utilitzar la forma de presentació establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud haurà d'anar acompanyada de la còpia del resguard acreditatiu d'haver realitzat la transferència.
  
3.4 Els aspirants amb minusvalies podran sol·licitar les mesures d'adaptació necessàries per a la realització de les proves en l'imprés de sol·licitud. En aquest cas hauran de presentar junt a la sol·licitud la certificació del grau de discapacitació, efectuada per l'organisme competent.
  
3.5 Haurà d'adjuntar-se a la sol·licitud una fotocòpia del DNI.
  
3.6 Els errors materials o de fet que pogueren advertir-se seran corregits en qualsevol moment, d'ofici o a instància de l'interessat.
  
4. Admissió d'aspirants
  
4.1 Finalitzat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana i que contindrà la relació provisional d'admesos i exclosos a la realització de les proves.
  
4.2 Els aspirants exclosos podran, en el termini de 10 dies hàbils, comptadors des de l'endemà de la publicació de la llista provisional d'admesos i exclosos, d'acord amb allò establit en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió o realitzar les al·legacions que consideren oportunes.
  
4.3 Transcorregut el termini de 10 dies, reparats els defectes, si s'escau, i vistes les al·legacions que corresponguen, es dictarà resolució que es publicarà en el Diari Oficial de la Generalitat Valenciana i que contindrà la relació definitiva d'admesos i exclosos i la data, el lloc i l'hora de la celebració del primer exercici que en tot cas tindrà lloc abans del termini de quatre mesos comptadors des de la data en què va finalitzar el de presentació de sol·licituds.
  
4.4 Seran causes d'exclusió, a més a més de les assenyalades en altres apartats d'aquestes bases:
  
- L'omissió de la signatura en la sol·licitud.
  
- No adjuntar la còpia del DNI.
  
5. Desenvolupament de les proves selectives
  
5.1 El desenvolupament de les proves selectives s'efectuarà d'acord amb allò establit en l'annex II.
  
5.2 Els exercicis tindran lloc en les dependències de la Universitat Miguel Hernández d'Elx. El primer exercici es realitzarà en el lloc, data i hora que s'establisca en la resolució del rectorat d'aquesta universitat per la qual s'aprove la relació definitiva d'admesos i exclosos a la realització de les proves objecte d'aquesta convocatòria.
  
5.3 L'ordre d'actuació dels opositors, en el seu cas, s'iniciarà per sorteig efectuat per la Universitat Miguel Hernández d'Elx.
  
5.4 Els aspirants seran convocats per a cada exercici en crida única, i en seran exclosos d'aquestes proves aquells que no compareguen, llevat en els casos de força major degudament justificats i lliurement apreciats pel tribunal.
  
5.5 En cada exercici, els aspirants hauran d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir, junt amb l'exemplar per a l'interessat de l'imprés de la sol·licitud d'admissió a les proves.
  
En cap cas seran vàlides les còpies o fotocòpies compulsades de dits documents.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis d'aquelles persones que complisquen els anteriors requisits, ni d'aquelles que compareguen una vegada conclosa la crida dels aspirants convocats.
  
5.6 En qualsevol moment del procés selectiu, si el tribunal tingués coneixement que algun dels aspirants no posseeix la totalitat dels requisits exigits per aquesta convocatòria, prèvia audiència de l'interessat, es procedirà a la seua exclusió, i se li comunicarà, així mateix la inexactitud o falsedats formades per l'aspirant en la sol·licitud d'admissió a les proves selectives, als efectes procedents.
  
6. Publicitat de les llistes
  
6.1 Després de la realització de cadascuna de les proves, el tribunal farà pública, en el tauler d'anuncis del rectorat de la Universitat, la llista d'aspirants que les hagen superades.
  
6.2 Una vegada finalitzades totes les proves que integren el concurs oposició, el tribunal farà pública, en el tauler d'anuncis del rectorat de la Universitat, una llista amb la puntuació final obtinguda i que constituirà la llista definitiva, per ordre de puntuació, dels aspirants que hagen superat aquestes proves de selecció i que necessàriament hauran d'interrompre's quan el nombre d'aprovats coincidisca amb el nombre de vacants convocades.
  
6.3 Finalitzat el procés de selecció, per resolució del rector, es farà pública en el Diari Oficial de la Generalitat valenciana la llista definitiva d'aprovats.
  
7. Presentació de documents
  
En el termini de 20 dies hàbils, comptadors des de l'endemà de la publicació en el Diari Oficial de la Generalitat valenciana de les relacions d'aprovats, els aspirants proposats hauran de presentar en el Servei de Recursos Humans d'aquesta Universitat la següent documentació:
  
a) Certificat de naixement expedit pel registre civil corresponent o fotocòpia del document nacional d'identitat.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver estat separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.
  
d) Certificat mèdic acreditatiu de posseir capacitat física i psíquica necessària per a l'exercici de les funcions dels llocs de treball ofertats. A aquests efectes, els reconeixements es realitzaran mitjançant els serveis mèdics concertats per la Universitat Miguel Hernández d'Elx.
  
e) Els aspirants amb discapacitat hauran d'aportar un certificat de l'organisme competent de la comunitat autònoma sobre la capacitat per realitzar les tasques que corresponen als llocs de treball d'aquesta convocatòria.
  
7.2 Els aspirants que encara que tinguen la condició de funcionaris de carrera o personal laboral fix d'aquesta universitat, hagen concorregut a aquestes proves, quedaran exempts de justificar documentalment les condicions generals que ja hagueren estat acreditades per nomenaments anteriors, i hauran d'acreditar la resta d'aquestes.
  
7.3 La falta de presentació de la documentació, dins el termini indicat (llevat casos de força major) o la falsedat de documents, donaran lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què l'aspirant pogués haver incorregut.
  
8. Nomenament de funcionaris
  
Transcorregut el termini de presentació de la documentació, el rector dictarà una resolució, que es publicarà en el Diari Oficial de la Generalitat Valenciana, per la qual es nomenarà com a funcionaris de carrera les persones que hagen superat les proves de selecció, per ordre de puntuació.
  
9. Tribunal
  
9.1 El tribunal qualificador d'aquestes proves serà nomenat pel rector una vegada hagen estat publicades les llistes provisionals d'admesos i exclosos. Estarà compost per cinc membres titulars i cinc suplents, que hauran de pertànyer a cossos o escales de grup de titulació igual o superior a l'exigit per al lloc convocat. Un dels membres titulars i el seu corresponent suplent seran nomenats a proposta, i en representació, de la Junta de Personal d'Administració i Serveis funcionari de la Universitat Miguel Hernández.
  
9.2 El seu funcionament es trobarà sotmés a allò disposat en l'article 22 i següents de la Llei de Règim Jurídic de les Administracions Públiques i del Procediment Administratiu Comú i la resta de la normativa d'aplicació.
  
9.3 El tribunal podrà, sempre sota la seua direcció i control directe, nomenar col·laboradors, especialistes i ajudants.
  
9.4 Els membres del tribunal, així com els col·laboradors, especialistes i ajudants hauran d'abstenir-se d'intervenir, quan concórreguen en ells alguna de les circumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.
  
9.5 Prèvia convocatòria del president, es constituirà el tribunal amb assistència, al menys de la majoria reglamentària dels seus membres, titulars o suplents. En dita sessió el tribunal acordarà totes les decisions que corresponguen en ordre al correcte desenvolupament de les proves selectives. Durant tot el procés selectiu, el tribunal resoldrà tots els dubtes que pogueren sorgir en aplicació d'aquestes normes, així com allò que s'haja de fer en els casos no previstos.
  
El procediment d'actuació del tribunal s'ajustarà en tot moment a allò disposat en la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
9.6 Als efectes de comunicacions i altres incidències, el tribunal tindrà la seua seu en el rectorat de la Universitat Miguel Hernández d'Elx.
  
9.7 El tribunal que actue en aquestes proves tindrà la categoria que per a aquests casos determine la legislació vigent.
  
9.8 En cap cas el tribunal podrà aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga això establit serà nul·la de ple dret.
  
10. Recursos
  
La convocatòria i les seues bases, i quants actes administratius es deriven d'aquesta i de les actuacions del tribunal, podran ser impugnades pels interessats en els casos i en la manera establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Annex I
  
Denominació del lloc: tècnic superior de laboratori.
  
Catalogació del lloc: grup A, complement de destí 24, complement específic E0034.
  
Sector: administració especial.
  
Destí: unitat de microscòpia i seqüenciació. Institut de neurociències. Campus de Sant Joan.
  
Funcions generals del lloc:
  
Formació específica:
  
- Experiència en les tasques descrites en les funcions del lloc.
  
Annex II
  
El procediment de selecció serà el de concurs oposició.
  
1. Fase d'oposició
  
1.1 La fase d'oposició constarà de dos exercicis i seran eliminatoris.
  
1.2 El primer exercici es realitzarà per escrit i versarà sobre els coneixements que s'especifiquen en l'annex III d'aquesta convocatòria. Aquest exercici consistirà en el desenvolupament per escrit, durant un temps màxim de quatre hores, que determinarà el tribunal, de dos temes proposats pel tribunal, del programa que figura en l'annex III.
  
1.3 El segon exercici consistirà a resoldre per escrit en un temps màxim de dues hores, que determinarà el tribunal, un supòsit pràctic proposat pel tribunal, basat en les funcions del lloc a ocupar i programa que figura en l'annex III.
  
2. Qualificació dels exercicis
  
2.1 El primer exercici es qualificarà de 0 a 10 punts i serà necessari obtenir per superar-lo un mínim de 5 punts.
  
2.2 El segon exercici es qualificarà de 0 a 10 punts i serà necessari obtenir per superar-lo un mínim de 5 punts.
  
2.3 La qualificació resultant dels dos exercicis vindrà determinada per la suma de puntuacions obtingudes per cadascun d'ells.
  
2.4 A continuació es configurarà una relació que estarà ordenada per puntuació de major a menor amb els aspirants que hagen aconseguit superar aquests dos exercicis.
  
2.5 Només els inclosos en aquesta relació podran passar a realitzar la fase de concurs.
  
3. Fase de concurs
  
3.1 El tribunal valorarà el curriculum vitae i trajectòria professional dels aspirants en relació a la seua adequació i idoneïtat per a la plaça convocada. Es valoraran especialment els serveis efectivament prestats en la mateixa categoria de la plaça convocada, en l'empresa pública o privada.
  
La valoració s'efectuarà d'acord amb el següent barem:
  
1. Valoració del treball realitzat. Màxim 4 punts.
  
Per serveis prestats en el sector públic o privat en llocs relacionats amb tasques relacionades amb el lloc de treball a raó d'1 punt per any o fracció que proporcionalment li corresponga, fins un màxim de 4 punts. No es computaran serveis que hagueren estat prestat simultàniament amb altres igualment al·legats.
  
2. Formació. Màxim 2 punts.
  
Es valorarà, fins un màxim de 2 punts, l'assistència a congressos i els cursos de formació, perfeccionament i postgrau que tinguen relació amb les funcions del lloc de treball convocat, sempre que hagueren estat convocats i organitzat per l'INAP, IVAP, universitats o qualsevol altra entitat oficial o professional. La valoració de cadascun dels cursos s'efectuarà en funció de la seua durada d'acord amb la següent escala:
  
a) Durada superior a 100 hores: 1 punt.
  
b) Durada entre 50 i 100 hores: 0,5 punts.
  
c) Durada inferior a 50 hores: 0,25 punts.
  
3. Entrevista. Màxim 1,5 punts.
  
3.1Consistirà en una anàlisis de les tasques del lloc i dels requisits, condicions i mitjans necessaris per al seu desenvolupament.
  
3.2 El tribunal convocarà als aspirants a una entrevista personal de durada màxima de 20 minuts, en la qual es debatran els mèrits adduïts pels candidats i el seu currículum professional, amb objecte d'acreditar la realitat de la seua formació, aptitud psicotècnica i capacitat per a les tasques pròpies de la plaça convocada.
  
3.3 La fase de concurs es valorarà de 0 a 7,5 punts.
  
4. Puntuació final
  
4.1 La puntuació final del concurs oposició vindrà constituïda per la suma de les obtingudes en cada fase.
  
4.2 A continuació es configurarà una relació que serà ordenada per puntuació de major a menor i s'interromprà quan el nombre d'inclosos en ella coincidisca amb el nombre de llocs de treball convocats en la present resolució.
  
En cas d'empat entre aspirants l'ordre s'establirà segons la major puntuació obtinguda en el segon exercici, i en segon lloc, si l'empat es manté, la major puntuació obtinguda en el tercer. Si persistí l'empat l'ordre s'establirà mitjançant sorteig públic d'aquests.
  
Annex III
  
Programa
  
1. Temari general
  
1) La Llei Orgànica de Reforma Universitària (Llei 11/1983, de 25 d'agost).
  
2) La Llei de contractes de l'Estat en relació amb l'activitat investigadora.
  
3) La Normativa Singular Reguladora de l'activitat de la Universitat Miguel Hernández (Decret 137/1997, d'1 d'abril, del Govern Valencià).
  
4) Normativa sobre la gestió economicoadministrativa d'acords d'investigació de la Universitat Miguel Hernández.
  
5) Fonaments de la MET.
  
6) Arquitectura d'un MET.
  
7) Sistema d'il·luminació i lents d'un MET.
  
8) Maneig d'un MET.
  
9) Manteniment d'un MET.
  
10) Alineació del sistema d'il·luminació d'un MET.
  
11) Adquisició d'imatges en un MET.
  
12) Preparació de mostres per a MET.
  
13) Ultramicotomia.
  
14) Mitjans de suport i mitjans de contrast.
  
15) Immunocitoquímica per a MET.
  
16) Hibridació «in situ» per a MET.
  
17) Autorradiografia en MET.
  
18) Criosustitució.
  
19) Morfometria en MET.
  
20) Condicions de seguretat per a l'ús del MET.
  
21) Arquitectura d'un microscopi òptic.
  
22) Preparació de teixits biològics per a microscòpia òptica.
  
23) Microscopia de fluorescència.
  
24) Microscopia làser confocal.
  
25) Aplicacions de la microscopia làser confocal.
  
26) Detecció de marcadors fluorescents únics i múltiples en microscopia làser confocal.
  
27) Adquisició i anàlisis d'imatges en un microscopi làser confocal.
  
28) Manteniment d'un microscopi làser confocal.
  
29) Estructura i funció del DNA.
  
30) Estructura i funció del RNA.
  
31) Mecanismes de replicació del DNA..
  
32) Recombinació genètica.
  
33) Purificació del DNA..
  
34) Clonatge del DNA..
  
35) Electroforesi dels àcids nucleics.
  
36) Hibridació d'àcids nucleics.
  
37) Reacció en cadena de la polimerasa.
  
38) Tècniques de seqüenciació del DNA..
  
39) Preparació de mostres per a seqüenciació automàtica.
  
40) Maneig del seqüenciador automàtic per electroforesi en gel.
  
41) Obtenció de dades en un seqüenciador automàtic.
  
42) Manteniment d'un seqüenciador automàtic per electroforesi en gel.
  
43) Maneig d'un seqüenciador automàtic per electroforesi capilar.
  
44) Anàlisis de fragments en un seqüenciador automàtic.
  
45) Creació d'una matriu en un seqüenciador automàtic.
  
46) Manteniment d'un seqüenciador automàtic per electroforesi capilar.
  
47) Mesures de seguretat per a l'ús de seqüenciadors automàtics.
  
Annex IV
  
Model de sol·licitud
  
Universitat Miguel Hernández d'Elx.
  
Sol·licitud de participació.
  
Ordre del Diari Oficial de la Generalitat Valenciana.
  
Dades de l'aspirant i del lloc de treball:
  
DNI
  
Primer cognom:
  
Segon cognom:
  
Nom:
  
Data de naixement:
  
Titulació:
  
Telèfon de contacte (amb prefix):
  
Cursos de formació:
  
Al·legació per a valoració del treball realitzat i mèrits específics (adjuntar en full apart):
  
Condicione la meua petició a què obtinga lloc de treball en la localitat de:
  
Senyor/Senyora:
  
DNI:
  
Declare sota la meua responsabilitat que conec expressament i reunisc els requisits exigits en la convocatòria per a desenvolupar el/els lloc/llocs que sol·licite, i que les dades i circumstàncies que faig constar en aquest annex són certs.
  
Lloc, data i signatura.